El 732 al-Ghafiqí va escollir la ruta de Pamplona i Roncesvalls per penetrar en el ducat aquità, tot avançant per l'antiga via romana cap a Bordeus, ciutat que va ser presa, saquejant amb virulència durant algun temps al sud de la Garona. Odó el Gran els va sortir a l'encontre quan els invasors creuaven el riu Dordonya, però va ser derrotat. Al-Ghafiqí va avançar imparable cap a Angulema i Poitiers, que va ser saquejada. Odó d'Aquitània es va veure obligat a recompondre la seva relació amb Carles Martell, al que va oferir submissió i ajuda per fer front als musulmans. Carles, que s'havia retirat del ducat, va enviar ràpidament un exèrcit.